เฮียงทง

เฮียงทง("เจาจิ๋วก็ห้ามปรามเปนหลายครั้ง ขงเบ้งก็มิได้ฟัง จึงสั่งให้ กุยฮิวจี๋ บิฮุย ตันอุ๋น เฮียงทง ตันจีน เจียวอ้วน เตียวฮี เตาเขง โตบี เอียวฮอง เบงก๋อง ไลบิน อินเบด ลิจวน ฮุยสี เจาจิ๋ว กับขุนนางผู้ใหญ่ร้อยเศษ คุมทหารอยู่รักษาเมืองเสฉวน")  หรือ เอียทง("บัดนี้ขุนนางทั้งปวงซึ่งมีสติปัญญา แลทหารซึ่งมีฝีมือก็ตั้งใจสนองพระคุณโดยสุจริตอยู่สิ้น กุยฮิวจี๋หนึ่ง บิฮุยหนึ่ง ตันอุ๋นหนึ่ง สามคนนี้เปนขุนนางผู้ใหญ่ เอียทงหนึ่ง ตันจิ๋นหนึ่ง เจียวอ้วนหนึ่ง สามคนนี้เปนนายทหารเอก มีฝีมือเข้มแขงรู้การสงครามเคยทำศึกได้ชัยชนะมาเปนอันมาก")  (เสียชีวิต ค.ศ. 240) มีชื่อในภาษาจีนกลางว่า เซี่ยง ฉ่ง () เป็นขุนพลของรัฐจ๊กก๊กในยุคสามก๊กของจีน ในฎีกาออกศึก (ชูชือเปี่ยว) จูกัดเหลียงระบุชื่อเฮียงทงว่าเป็นข้าราชบริพารผู้มีลักษณะดี มีความสามารถ และเชี่ยวชาญการทหาร จูกัดเหลียงทูลเสนอจักรพรรดิเล่าเสี้ยนให้นำความสามารถของเฮียงไปใช้ให้เกิดประโยชน์ เฮียงทงเป็นหลานอาของเอี่ยงลองบัณฑิตของจ๊กก๊ก

 ประวัติ 
เฮียงทงเป็นชาวอำเภอยี่เซง (宜城 อี๋เฉิง) เมืองซงหยง (襄陽 เซียงหยาง) ซึ่งปัจจุบันคือนครอี๋เฉิง มณฑลหูเป่ย์ อาของเฮียงทงคือเอี่ยงลอง (向朗 เซี่ยง หล่าง) รับราชการกับเล่าเปียว เจ้ามณฑลเกงจิ๋ว (ครอบคุลมพื้นที่ของมณฑลหูเป่ย์และมณฑลหูหนานในปัจจุบัน) ในช่วงปลายยุคราชวงศ์ฮั่นตะวันออก และภายหลังรับใช้ขุนศึกเล่าปี่ซึ่งภายหลังเป็นจักรพรรดิผู้สถาปนารัฐจ๊กก๊กในยุคสามก๊ก(朗兄子寵，先主時為牙門將。) จดหมายเหตุสามก๊ก เล่มที่ 41.

เฮียงทงเริ่มรับราชการทหารในจ๊กก๊กในฐานะขุนพลรักษาค่ายใหญ่ (牙門將 หยาเหมินเจี้ยง) ในรัชสมัยของเล่าปี่ตั้งแต่ ค.ศ. 221 ถึง ค.ศ. 223 ในช่วงยุทธการที่อิเหลงในปี ค.ศ. 221–222 ระหว่างที่ทัพจ๊กก๊กถอยหนีหลังพ่ายแพ้ มีเพียงหน่วยทหารของเฮียงที่สามารถล่าถอยได้โดยไม่มีความสูญเสียใด ๆ ตลอดทาง จึงทำให้เฮียงทงได้รับการยกย่องอย่างสูงจากเล่าปี่(秭歸之敗，寵營特完。) จดหมายเหตุสามก๊ก เล่มที่ 41.

ในปี ค.ศ. 223 เมื่อเล่าเสี้ยนขึ้นเป็นจักรพรรดิองค์ใหม่หลังการสวรรคตของเล่าปี่พระบิดา เล่าเสี้ยนพระราชทานบรรดาศักดิ์ตูเซียงโหว (都亭侯) ให้เฮียงทง และแต่งตั้งให้เป็นแม่ทัพทัพกลาง (中都督 จงตูตู) ในหมู่ทหารราชองครักษ์ ราวปี ค.ศ. 227 หรือ ค.ศ. 228 เมื่อจูกัดเหลียงอัครมหาเสนาบดีแห่งจ๊กก๊กกำลังจะยกทัพบุกขึ้นเหนือครั้งแรกเพื่อรบกับวุยก๊กรัฐอริของจ๊กก๊ก จูกัดเหลียงเขียนฎีกาออกศึกถวายเล่าเสี้ยนเพื่อทูลอธิบายเหตุผลของการทำศึกต่อวุยก๊กและถวายคำแนะนำแก่จักรพรรดิเล่าเสี้ยนในเรื่องการปกครอง(建興元年封都亭侯，後為中部督，典宿衛兵。諸葛亮當北行，) จดหมายเหตุสามก๊ก เล่มที่ 41. 

ในฎีกาออกศึก จูกัดเหลียงระบุถึงเฮียงทงไว้ว่า "ขุนพลเฮียงทงเป็นผู้ประพฤติอย่างมีคุณธรรมและยุติธรรม และยังเชี่ยวชาญเรื่องการทหาร ในอดีตเขาได้รับการทดสอบและตอบปัญหาในเวลานั้่นได้เป็นอย่างดี จักรพรรดิองค์ก่อนทรงยกย่องเขาว่าเป็นผู้มีความสามารถ เฮียงทงจึงได้รับการเสนอขึ้นเป็นแม่ทัพ (督 ตู) ตามความต้องการของมวลชน ตามทัศนะอันต้อยต่ำของข้าพระพุทธเจ้าแล้ว กิจการการทหารควรหารือกับเฮียงทงก่อน แล้วกองทัพก็จะสามารถเดินหน้าประสานต่อไปได้เป็นแน่ เราจึงจะสามารถเก็บเกี่ยวชัยชนะมาได้"(表與後主曰：「將軍向寵，性行淑均，曉暢軍事，試用於昔，先帝稱之曰能，是以眾論舉寵為督。愚以為營中之事，悉以咨之，必能使行陳和睦，優劣得所也。」) จดหมายเหตุสามก๊ก เล่มที่ 41.

ภายหลังเฮียงทงได้เลื่อนขึ้นเป็นผู้บัญชาการทหารกลาง (中領軍 จงหลิ่งจฺวิน) ในปี ค.ศ. 240 เฮียงทงถูกสังหารในที่รบระหว่างนำทัพจ๊กก๊กปราบกบฏที่ก่อขึ้นโดยชนเผ่าท้องถิ่นในเมืองฮั่นเจีย (漢嘉郡 ฮั่นเจียจฺวิ้น; อยู่บริเวณอำเภอหลูชาน มณฑลเสฉวนในปัจจุบัน)(遷中領軍。延熙三年，征漢嘉蠻夷，遇害。) จดหมายเหตุสามก๊ก เล่มที่ 41.

 ดูเพิ่ม 
 รายชื่อบุคคลในยุคสามก๊ก

อ้างอิง

 บรรณานุกรม 
 ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
 สี จั้วฉื่อ (ศตวรรษที่ 4). บันทึกซงหยง (เซียงหยางจี้).
 เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).

หมวดหมู่:ขุนพลของเล่าปี่
หมวดหมู่:ขุนพลของจ๊กก๊ก
หมวดหมู่:บุคคลในยุคสามก๊กที่ถูกสังหารในยุทธการ